钦定古今图书集成/方舆汇编/职方典/第1509卷 > 永昌府公署考 府志
## 钦定古今图书集成/方舆汇编/职方典/第1509卷 > 永昌府公署考 府志

本府

永昌府治　本镇臣旧宅，在拱北门内之西。明嘉靖三年，巡抚傅桂、参政邓相、兵备副使萧乾元督修。中为正堂，堂左为仪仗库，右为金帛库，又左为经历司厅，今废。右为照磨厅，亦废。左右两角门。堂前为甬道，为戒石亭，堂之后为川堂，为二堂。

皇清康熙四十年，知府罗纶重建，名曰“太保堂。”又后

为内衙。明嘉靖四年，知府严时泰建敕书楼于内衙之后，楼前有桥、有池，楼后有《敕书碑》。

皇清康熙十一年，知府伍柳重修。三十七年，知府罗

纶于署后捐置地为射圃，建亭于内堂，旁为六房，前为仪门，门右为土地祠，其下为寅宾馆，左为狱，前为大门，门有楼，门外为屏，左右为榜房。明嘉靖间，知府郑哻于府前为《申明》《旌善》二亭，今废。嘉靖二十八年，知府童蒙正撤去大门之楼，更建新门。府治周垣凡二百一十丈。

同知署　在府左。中为正堂，前为仪门；大门后为二堂，又后为内衙。康熙四十年，同知李文渊建“效颦亭” 于仪门左，亭前为射圃。

通判署　，在府右。中为正堂，前为仪门、大门，后为二堂，又后为内衙。

经历司署　：在通判署之前，北向。中为厅，前为大门，二门后为宅。

司狱司廨　在寅宾馆右。

沙木和巡检司廨　在府东北一百二十里。明洪武二十二年立。

施甸巡检司廨　在府南一百里。明洪武二十二年立。

阴阳学　在府治前，今废。

医学　在府治南，今废。

僧纲司　在法明寺之右，普应寺内。

道纪司　在三清观南，今废。

公馆　一在水寨，一在《沙木和》，一在《蒲缥》，一在打牛坪，一在《腾越》。

督学道考场　在荷花池上，即旧兵道署，兵道张纲改建。

保山县治　在府治西南中正坊之北。本参将旧宅。明嘉靖三年，知府严时泰改修东向，中为正堂，其左右为库藏，前为仪门，为鼓楼。今废。

皇清康熙六年，知县吴士鲸重建。四十年，知县程奕

“重修左右翼以六房” ，中为甬道，前为仪门；门外右为土地祠，左为“寅宾馆” ；馆前为大门，门外为屏堂，前东北隅为狱，西南为预备仓堂，左为库，后为二堂，又后为内宅。

典史廨　在县北

总兵署　在拱北门大街，旧为营官署。康熙二十六年，总兵偏图移驻于此，因重修焉。

察院　：在仁寿门内，旧为兵备道署。康熙三十五年，知县程奕重修。

足食仓　在府治南钟楼街，明洪武二十二年建。

预备仓　在《足食仓》内。

军储库　在卫治西，今废。

养济院　：旧在昇阳门内，久废。康熙三十八年，知府罗纶新建于拱北门外。

漏泽园　，在龙泉门外，纵广九亩五分。康熙三十四年，总兵周化凤买置。

外州县

永平县治　在县城南门外，汉、晋迄元俱在江之东。明洪武十六年，改建于江之西，南向。天顺间，主簿郭本增修。中为堂，堂后为川堂，又后为知县廨堂前为甬道，为戒石亭，旁为六房，又前为仪门，转而东向为大门。

典史廨　在县左

土县丞廨　在县城西和丘山下。

土驿丞廨　在打牛坪东牛坐山。

僧会司　在普济寺

道会司　在关圣庙

预备仓　有四，一在县堂东，一在县堂西，一在县堂南，一在漾濞河西街。

公馆　有四：一在县治左、一在花桥、一在黄连铺、一在打牛坪。

养济院　：在城隍庙右。康熙四十年，知县姚孔鍹建。

漏泽园　在县东三里

腾越州治　在溥润门内，本参将旧宅。明嘉靖四年，巡按御史傅桂改建。中为堂，右为库，左为仪仗所，又左为寅宾馆，前为甬道，为戒石亭，两旁为六房。又前为仪门，左为土地祠，右为狱，前为州门。门之前，左为旌善亭，右为申明亭，堂后有川堂，又后为州廨，后有大观楼。

州判廨　在州右

吏目廨　在“州判廨前。”

镇彝关巡检司　在州南七十里。明正统二十四年建。旧在镇彝关，今移于南送寨。

龙川江巡检司　，在州东八十里龙川江。明正统十四年立。

僧纲司　在万寿寺

道纪司　在真武观

副将署　：在州治南，即金沧道旧署。

预备仓　“在州仪门左。”

广积仓　在州治西

义谷仓　储义田谷

卫仓　在城东北隅。旧有四连，今止存西、北二连。

屯仓　有八，一在橄榄坡，一在江左，一在乌索，一在瓦甸，一在界尾，一在界头，一在干双，一在

阿幸今皆废

公馆　在州治街左

养济院　在城西南

漏泽园　有二，一在城南华严寺后，一在城西教场后。。